Za wielelatną robòtã na rzecz môlowëch spòlëznów trafiłë do ksãdza Jerzégò Òsowiecczégò i spòlëznowégò dzejarza Jerzégò Grotë. Sztaturczi bëłë jima wrãczoné na ùroczësti sesje radzëznë gminë sparłãczony z òpłôtkòwim pòtkanim. Pòdsztrichiwô wójt gminë Wejrowò Henrik Skwarło. Jerzi Grota – ùszłi prowadnik Dobrowólny Ògniowi Strażë w Bólszewie i wespółzałóżca kòła emeritów i reńtowników – aktiwno wespiérô kòmbatancczé òrganizacje. Ksądz kanonik Jerzi Òsowiecczi béł achtniony za wielelatną starã ò zabëtkòwi kòscół w Gòrze. Dzãka jegò dzejanióm òbiekt je wpisóny w register zabëtków i ùdëtkòwiony na renowacjã m. jin. òbrazów, wôłtarza i kôzalnicë. Wëprzédnienié – jak gôdô kapłón – to jesz wikszô mòtiwacjô. Za wielelatną służbã złoti medal prezydeńta Pòlsczi Repùbliczi òdebra z rãków pòmòrsczégò wòjewòdë téż Janina Bòrchman – direchtórka gminowi bibloteczi w Bólszewie jakô na emeriturã jidze.